كلمات مونولجات اسماعيل يس
['45.97.191.111', 'Meno25', '45.97.21.137', 'El Gaafary', '45.101.218.235', 'MenoBot', '197.53.59.209']
كلمات مونولجات اسماعيل يس إبليس إيه ذنبه يا عالم إبليس إيه ذنبه يا عالم تاهمينه بقالنا زمان قال إيه يعنى البنى ادم هو اللى ماهوش غلطان إبليس إيه ذنبه يا عالم سى عريس الغفله الباب بلا قفله شاف منظر مغرى راح شابك دوغرى ماستناش لليوم التانى اتجوزها العميانى اتاريهم عيله فاشوش من ماركة حلق حوش فات كام يوم يلاقى حماته جايه له بشبشب زحافى نسايبه يزوروه يباتو انضف واحد فيهم حافى لو يتخلق دكها تشلق قصره البيت بقا فرع لومان بس يا فندم عنها طلق وبقا يقول يجازيك يا شيطان بالذمه إبليس ماله كان هو اللى خطبها له معقول وللا انا غلطان إبليس إيه ذنبه يا عالم تاهمينه بقالنا زمان قال إيه يعنى البنى ادم هو اللى ماهوش غلطان إبليس إيه ذنبه يا عالم والافندى العايق كان نازل فايق ومعندوش فكره ان هناك سكره ليه اصحاب شله نمرجيه علا كيفك ماركه خمورجيه شافوه قاعد القهوه قاموه طبو عليه علا سهوه يلا بينا فين علا خماره صاحبنا اتشارك وياهم بقا لا ملك الكل سكارا الاخر ناس شبكو معاهم واخبط ارقع بقه اتطرم تنه قال يجازيك يا شيطان شكله اتشلفط وشه اتلخبط عينه بقت حاجه جنان بالذمه إبليس ماله كان هو اللى سقاها له معقول وللا انا غلطان ابليس إيه ذنبه يا عالم تاهمينه بقالنا زمان قال إيه يعنى البنى ادم هو اللى ماهومش غلطان إبليس إيه ذنبه يا عالم وكتير من النوع دا مهاوييس البعدا لو طبو ورطه او غلطم غلطه من غير كانى من غير مانى دوغرى يقولو دى وزه شيطانى تمللى فى أى خازوق إبليس يطلع محقوق كل ما تحصل أى حكايه كل ما شوكه تشك الناس أى خناقه أى جنايه فيها الوسواس الخناس ابليس لما تملى نزقه يبقا امال فين الانسان اللى ما بسمع حد يحقه مافيش غير يجازيك يا شيطان بالذمه إبليس ماله لو كنا نسيبه حاله نعـــــقــــل ونعيش امان ابليس إيه ذنبه يا عالم تاهمينه بقالنا زمان قال إيه يعنى البنى ادم هو اللى ماهوش غلطان أبليس إيه ذنبه يا عالم تصنيف اغانى باللغه المصريه